Aleksandrs Vanags (sportists)

Aleksandrs Vanags (dzimis , miris ) bija Latvijas futbolists un basketbolists. Latvijas futbola izlasē viņš debitēja , 18 gadu vecumā. Pēc Otrā pasaules kara viņš spēlēja futbolu Francijā.

 Biogrāfija 
Vanags spēlēja labās malas uzbrucēja un pussarga pozīcijā. Karjeras sākumā viņš spēlēja "Universitātes Sports" komandā, bet vēlāk pārcēlās uz ASK. No 1937. līdz 1940. gadam viņš Latvijas futbola izlasē 18 spēlēs guva 9 vārtus.

Papildus futbolam Vanags spēlēja arī basketbolu starptautiskā līmenī, kļūstot par 1939. gada Eiropas čempionāta basketbolā sudraba medaļas ieguvēju. 1942. gadā vācu okupācijas laikā Vanags ASK sastāva ieguva Latvijas čempiona titulu.

Pēc Otrā pasaules kara Vanags apmetās Francijā, kur viņš pievienojās RC Strasbourg. Pēc tam pārgāja uz FC Nancy, bet tad atgriezās Strasbūras klubā. 140 spēlēs Strasbūras labā viņš guva 10 vārtus. 1951. gadā viņš ar RC Strasbourg ieguva Francijas kausu, bet 1947. gadā spēlēja kausa finālā. 1949./50. gada sezonā Strasbūras komandā spēlēja arī sava laika Latvijas izlases vārtsargs Jānis Bebris.

Pēc spēlētāja karjeras beigām kļuva par futbola un basketbola treneri.

 Sasniegumi 
 Latvijas čempions futbolā — 2 (1942, 1943)
 Rīgas čempions futbolā — 1 (1943)
 Francijas kausa ieguvējs futbolā — 1 (1951)

 Atsauces 

 Ārējās saites 

Kategorija:1919. gadā dzimušie
Kategorija:1986. gadā mirušie
Kategorija:Latvijas basketbolisti
Kategorija:Latvijas futbolisti
Kategorija:Strasbūras "Racing" spēlētāji
Kategorija:Rīgā dzimušie
Kategorija:Latvijas izlases futbolisti